LIETUVOS RESPUBLIKOS

VYRIAUSIASIS VALSTYBINIS DARBO INSPEKTORIUS

Į S A K Y M A S

DĖL LIETUVOS RESPUBLIKOS VYRIAUSIOJO VALSTYBINIO DARBO INSPEKTORIAUS 2021 M. LAPKRIČIO 11 D. ĮSAKYMO NR. EV-253 „DĖL VIEŠOJO VALDYMO IR GYNYBOS; PRIVALOMOJO SOCIALINIO DRAUDIMO ĮMONIŲ, ĮSTAIGŲ IR ORGANIZACIJŲ ELEKTRONINIO INSPEKTAVIMO COVID-19 PLITIMO PREVENCIJOS KLAUSIMAIS“ PAKEITIMO

2021 m. lapkričio 15 d. Nr. EV-260

Vilnius

Vadovaudamasis Lietuvos Respublikos valstybinės darbo inspekcijos įstatymo 8 straipsnio 2 dalies 1 ir 6 punktais bei įgyvendindamas Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. lapkričio 11 d. sprendimą Nr. V-2552 „Dėl Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. birželio 30 d. sprendimo Nr. V-1546 „Dėl valstybės ir savivaldybių institucijų, įstaigų, organizacijų ir įmonių bei kitų įstaigų veiklos organizavimo sąlygų“ pakeitimo“:

1. P a k e i č i u Viešojo valdymo ir gynybos; privalomojo socialinio draudimo įmonių, įstaigų ir organizacijų elektroninio inspektavimo COVID-19 plitimo prevencijos klausimais teminę ataskaitą, patvirtintą Lietuvos Respublikos vyriausiojo valstybinio darbo inspektoriaus 2021 m. lapkričio 11 d. įsakymu Nr. EV-253 „Dėl viešojo valdymo ir gynybos; privalomojo socialinio draudimo įmonių, įstaigų ir organizacijų elektroninio inspektavimo COVID-19 plitimo prevencijos klausimais“:

1.1. Pakeičiu 4 klausimą ir jį išdėstau taip:

4.	Ar lankytojai teisės aktų nustatyta tvarka informuojami apie asmens higienos laikymosi būtinybę, apie būtinybę vyresniems nei 6 metų lankytojams uždarose erdvėse dėvėti medicinines kaukes ar respiratorius arba veido skydelį?			

1.2. Pakeičiu 8 klausimą ir jį išdėstau taip:

8.	Ar nosį ir burną dengiančios apsaugos priemonės (medicininės veido kaukės ar respiratoriai arba veido skydelis) dėvimos teisės aktų nustatyta tvarka?			

2. Į p a r e i g o j u Lietuvos Respublikos valstybinės darbo inspekcijos prie Socialinės apsaugos ir darbo ministerijos (toliau – VDI) Informacinių technologijų ir dokumentų valdymo skyriaus vedėją organizuoti šio įsakymo paskelbimą Teisės aktų registre bei atitinkamai pakoreguotos teminės ataskaitos – VDI interneto išorės svetainėje.

Lietuvos Respublikos vyriausiasis valstybinis

darbo inspektorius	Jonas Gricius